افغانستان شرقیده جایلشگن ننگرهار ولایتیده اویوشتیریلگن بیر عملیات نتیجه سیده کمیده 25 داعش ترورچیسی اولدیریلدی.
اولدیریلگن اوشبو کیشی لر آره سیده داعش نینگ سوزده قاضی سی بیلن مهم بیر محللی قوماندانی هم موجود.
رسمی لر, اوشبو کیشی لرنینگ ننگرهار ولایتی اچین و حسکه مینه اولسواللیک لریده اویوشتیریلگن عملیات نتیجه سیده اولدیریلگن لیگی نی معلوم قیلدی.
اچین اولسواللیگیده پیاده و هوائی کوچلر تامانیدن اویوشتیریلگن عملیات نتیجه سیده داعش نینگ سوزده قاضی و مهم قوماندانی داخل توپلم 23 ترورچیسی اولدیریلدی.
حسکه مینه اولسواللیگیده ایسه امریکا قوشمه ایالتلری پیلوتسیز اوچاقلری تامانیدن اویوشتیریلگن هوائی عملیات نتیجه سیده ایککی ترورچی اولدیریلگن.
سونگگی پیتلرده ترور تشکیلاتلری نینگ ننگرهار ولایتیده اوز کوچلری نی آرتیریشگه انتیلیاتگن لیک لری کورینماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
